LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2008 M. SPALIO 1 D. ĮSAKYMO NR. 3D-532 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PARAMA VVG VEIKLAI, ĮGŪDŽIAMS ĮGYTI IR AKTYVIAI PRITAIKYTI“ VEIKLOS SRIČIŲ „PARAMA VIETOS PLĖTROS STRATEGIJĄ ĮGYVENDINANTIEMS ASMENIMS MOKYTI, KONSULTUOTI“ IR „PARAMA POTENCIALIŲ VIETOS PROJEKTŲ VYKDYTOJŲ, ESANČIŲ VVG TERITORIJOJE, AKTYVUMUI SKATINTI“ ĮGYVENDINIMO TAISYKLIŲ PATVIRTINIMO“ PAKEITIMO

2009 m. lapkričio 10 d. Nr. 3D-856

Vilnius

P a k e i č i u Lietuvos kaimo plėtros 2007–2013 metų programos priemonės „Parama VVG veiklai, įgūdžiams įgyti ir aktyviai pritaikyti“ veiklos sričių „Parama vietos plėtros strategiją įgyvendinantiems asmenims mokyti, konsultuoti“ ir „Parama potencialių vietos projektų vykdytojų, esančių VVG teritorijoje, aktyvumui skatinti“ įgyvendinimo taisykles, patvirtintas Lietuvos respublikos žemės ūkio ministro 2008 m. spalio 1 d. įsakymu Nr. 3D-532 „Dėl žemės ūkio ministro 2008 m. spalio 1 d. įsakymo Nr. 3D-532 „Lietuvos kaimo plėtros 2007–2013 metų programos priemonės „Parama VVG veiklai, įgūdžiams įgyti ir aktyviai pritaikyti“ veiklos sričių „Parama vietos plėtros strategiją įgyvendinantiems asmenims mokyti, konsultuoti“ ir „Parama potencialių vietos projektų vykdytojų, esančių VVG teritorijoje, aktyvumui skatinti“ įgyvendinimo taisyklių patvirtinimo“ (Žin., 2008, Nr. 114-4368):

1. Išdėstau 19.2.1 punkto pirmąją pastraipą taip:

„19.2.1. vietos plėtros strategiją įgyvendinančių (VVG narių, vietos plėtros strategijos įgyvendinimą administruojančiųjų) asmenų mokymo – konsultavimo išlaidos Lietuvos Respublikos teritorijoje:“.

2. Išdėstau 19.2.1.1 punkto pirmąją pastraipą taip:

„19.2.1.1. mokomojo (-ųjų) renginio (-ių) (tiesiogiai susijusio (-ių) su VVG gebėjimu įgyvendinti vietos plėtros strategiją ugdymu) organizavimo (mokomojo renginio, kurio dalyvių skaičius turi būti ne mažesnis kaip 8 asmenys, įkainis negali būti didesnis kaip 220 Lt/h, neįskaitant nakvynės ir kelionių ir (arba) transporto nuomos išlaidų):“.

3. Išdėstau 19.2.2 punkto antrąjį sakinį taip:

„Kelionių ir (arba) transporto nuomos išlaidos.“

Žemės ūkio ministras	Kazys Starkevičius